[{"text_idx": "#000000", "text": "Internacia Kongreso de Blindaj Esperantistoj"}, {"text_idx": "#000001", "text": "Situo de Slovakio en Eu\u0306ropo"}, {"text_idx": "#000003", "text": "G\u0302i estas malgranda lando: 49 035 km2 kaj 5 421 349 log\u0302antoj (en 2014). G\u0302ia c\u0302efurbo estas Bratislava (au\u0306 Bratislavo en Esperanto), situanta en la okcidento de la lando, apud Au\u0306strio kaj nur 60 km de Vieno."}, {"text_idx": "#000004", "text": "Pli da praktiktaj informoj pri Slovakio vi trovos en la pag\u0302o Utilaj informoj."}, {"text_idx": "#000005", "text": "La Altaj Tatroj dum vintro"}, {"text_idx": "#000006", "text": "Malgrau\u0306 sia malgrandeco, Slovakio estas lando ric\u0302a je vidindaj\u0302oj: g\u0302i havas la plej grandan nombron da kasteloj en Eu\u0306ropo kompare kun la log\u0302antaro kaj havas buntan kaj belan naturon."}, {"text_idx": "#000007", "text": "La tutan nordon de la lando trairas la montaro Karpatoj. La c\u0302efaj kaj plej belaj masivoj en Slovakio estas Malaltaj kaj Altaj Tatroj, idealaj por belaj promenoj somere kaj por neg\u0302aj sportoj vintre. Slovakio havas ankau\u0306 grandan nombron da grotoj, kaj pluraj el ili estas viziteblaj de la publiko."}, {"text_idx": "#000008", "text": "En la tuta lando trovig\u0302as diversaj kasteloj, burgoj kaj ruinoj. Multaj el ili estas viziteblaj. Kelkaj el la plej konataj kasteloj estas Bojnice, Bratislava, Nitra, Trenc\u030ci\u0301n, Orava kaj Spis\u030csky\u0301 hrad."}, {"text_idx": "#000009", "text": "Spis\u030csky\u0301 hrad, la plej granda kastelo en Slovakio kaj monda heredaj\u0302o de Unesko"}, {"text_idx": "#000010", "text": "En Slovakio ekzistas ankau\u0306 multaj subc\u0302ielaj muzeoj, en kiuj oni prezentas tradician slovakan vivon kaj popolan arkitekturo, sed ankau\u0306 realaj log\u0302ataj vilag\u0302oj, kiuj konservis sian tradiciecon. En la tuta lando ofte okazas folkloraj festivaloj, kie vi povos sperti la popolan kulturon de diversaj regionoj de Slovakio: kantojn, dancojn kaj gastronomion. Unu el la plej originalaj kultureroj estas fujara, grandega fluto tradicie uzata de pas\u0302tistoj, kiu havas unikan sonon."}, {"text_idx": "#000011", "text": "C\u030cic\u030cmany, vilag\u0302o fama pro sia tradicia arkitekturo"}, {"text_idx": "#000012", "text": "Vi trovos pli da fotoj de Slovakio en la fotogalerio."}, {"text_idx": "#000013", "text": "La nacia plado de Slovakio estas bryndzove\u0301 halus\u030cky: etaj terpomaj\u0302oj kun bryndza, tipa s\u0302afa fromag\u0302o, kaj eventuale kun lardo."}, {"text_idx": "#000014", "text": "Oni produktas en Slovakio diversajn trinkaj\u0302ojn: vinon, bieron, medon kaj tatran teon (Tatransky\u0301 c\u030caj), likvoron el teo. Nedrinkemuloj povos gustumi Kofola (c\u0302eh\u0302o-slovaka versio de Coca-Cola), Vinea (gasa trinkaj\u0302o el vinberoj), au\u0306 pli tradician z\u030cinc\u030cica (fermentigita s\u0302afa lakto, simila al kefiro)."}, {"text_idx": "#000015", "text": "Tipaj\u0302oj de slovaka kuirarto: bryndzove\u0301 halus\u030cky, brasika supo (kapustnica) kaj biero Zlaty\u0301 Baz\u030cant (Wikimedia Commons)"}]